***Výbor Národnej rady Slovenskej republiky***

 ***pre obranu a bezpečnosť***

 **65. schôdza výboru**

CRD-64/2015

**179**

**Uznesenie**

Výboru Národnej rady Slovenskej republiky

pre obranu a bezpečnosť

z 26. februára 2015

Výbor Národnej rady Slovenskej republiky pre obranu a bezpečnosť prerokoval vládny návrh zákona, ktorým sa mení a dopĺňa zákon č. 7/2010 Z. z. o ochrane pred povodňami v znení zákona č. 180/2013 Z. z. a ktorým sa mení zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov **(tlač 1351) - druhé čítanie**

 a

**A. súhlasí**

 s vládnym návrhom zákona, ktorým sa mení a dopĺňa zákon č. 7/2010 Z. z. o ochrane pred povodňami v znení zákona č. 180/2013 Z. z. a ktorým sa mení zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov **(tlač 1351);**

**B. odporúča**

 Národnej rade Slovenskej republiky

 vládny návrh zákona, ktorým sa mení a dopĺňa zákon č. 7/2010 Z. z. o ochrane pred povodňami v znení zákona č. 180/2013 Z. z. a ktorým sa mení zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov **(tlač 1351)** schváliť s pripomienkami uvedenými v prílohe uznesenia;

 **C. ukladá**

predsedovi výboru

 informovať gestorský Výbor Národnej rady Slovenskej republiky pre pôdohospodárstvo a životné prostredie o výsledku prerokovania uvedeného vládneho návrhu zákona vo výbore.

 ***Jaroslav BAŠKA***

 predseda výboru

***Vladimír MATEJIČKA***

overovateľ výboru

***Martin FEDOR***

overovateľ výboru

Príloha k uzn. č. 179

**Pripomienky**

k vládnemu návrhu zákona, ktorým sa mení a dopĺňa zákon č. 7/2010 Z. z. o ochrane pred povodňami v znení zákona č. 180/2013 Z. z. a ktorým sa mení zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov **(tlač 1351) - druhé čítanie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

V čl. I, 16. bode sa slovo „uvádzacej“ nahrádza slovom „druhej“.

Legislatívno-technická pripomienka. Špecifikovanie, v ktorej časti úvodnej vety sa majú uvedené slová nahradiť.

V čl. I, 20. bode § 8 ods. 4 písm. f) sa vypúšťa slovo „najmä“.

Ide o legislatívno-technickú pripomienku, ktorou sa zosúlaďuje právny text s prílohou k smernici Európskeho parlamentu a Rady 2007/60/ES časť B, ktorá obsahuje taxatívny výpočet bodov, ktoré musí obsahovať opis vykonávania plánu manažmentu povodňového rizika.

V čl. I, 36. bode § 19 ods. 6 písm. b) sa slová „odseku 8“ nahrádzajú slovami „odseku 9“.

Legislatívno-technická pripomienka. Oprava vnútorného odkazu.

V čl. I, 54. bode § 36 ods. 3 písm. d) sa slovo „vkladajú“ nahrádza slovami „vkladá čiarka a“.

Legislatívno-technická úprava.

V čl. I, 65. bode § 44 ods. 3 sa za slovo „lehoty“ vkladajú slová „podľa odseku 2“.

Legislatívno-technická pripomienka. Precizovanie textu.

V čl. I, 74. bode § 48 ods. 2 písm. b) 3. bod sa slová „§ 23 písm. c)“ nahrádzajú slovami „§ 23 ods. 1 písm. c)“.

Legislatívno-technická pripomienka. V súvislosti so 49. bodom návrhu zákona (doplnenie odseku 2 do § 23).

V čl. I, 75. bode § 49a ods. 5 písm. a) a c) sa slová „§ 23 písm. c)“ nahrádzajú slovami „§ 23 ods. 1 písm. c)“ a v § 49a ods. 5 písm. b) sa slová „§ 23 ods. 2“ sa nahrádzajú slovami „§ 23 ods. 2 písm. c)“.

Legislatívno-technická pripomienka. V súvislosti so 49. bodom (doplnenie odseku 2 do § 23) návrhu zákona a spresnenie vnútorného odkazu.

V čl. II sa za 2. bod vkladá nový bod 3, ktorý znie:

„3. V § 23 ods. 1 písm. a), § 27 ods. 1 písm. a), § 28 ods. 2 písm. d) a e), § 47 ods. 3, § 48 ods. 4 písm. m) a q) a § 77 ods. 1 písm. c) sa nad slová „inundačné územie“ vo všetkých tvaroch umiestňuje odkaz 31aa).“.

Poznámka pod čiarou k odkazu 31aa) znie:

„31aa)§ 20 ods. 1 zákona č. 7/2010 Z. z. o ochrane pred povodňami v znení zákona č. ..../2015 Z. z..“.

Doterajšie body sa primerane prečíslujú.

Ide o legislatívno-technickú pripomienku, ktorou sa reaguje na vypustenie § 46, ktorý vymedzuje pojem „inundačné územie“. Vzhľadom na to, že pojem inundačné územie je definovaný v § 20 ods. 1 predkladanej novely zákona, navrhuje sa v právnom texte odkaz na tento právny predpis (bod 18 Prílohy č. 2 k  Legislatívnym pravidlám tvorby zákonov).

V čl. III sa slová „1. apríla“ nahrádzajú slovami „1. mája“.

V súvislosti s tým sa vykoná aj úprava v čl. I, 75. bode § 49a nadpise slová „1. apríla“ sa nahrádzajú slovami „1. mája“.

Zmena účinnosti sa navrhuje z dôvodu trvania legislatívneho procesu. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].